**48.§**

# **Par maksas atlaidēm peldēšanas klubam „Ogre” p/a „Dziednīca” peldbaseinā**

(Dz.Žindiga)

Iepazīstoties ar Ogres novada sporta attīstības konsultatīvās komisijas ierosinājumu atbalstīt atlaides 50% apmērā piešķiršanu treniņnodarbībām peldēšanas klubam „Ogre”, reģistrācijas Nr.40008218816, juridiskā adrese Parka iela 1B-4, Ogre, Ogres nov., pašvaldības aģentūras „Dziednīca” peldbaseinā un noklausoties pašvaldības izglītības un sporta pārvaldes sporta speciālistes Dzirkstītes Žindigas informāciju, pamatojoties uz likumu „Par pašvaldībām” 15.panta pirmās daļas 6.punktu, 21.panta pirmās daļas 14.punkta a) apakšpunktu, 04.06.2009. nolikuma „Nolikums par maksas atlaidēm Ogres novada pašvaldības sporta bāzēs” (ar grozījumiem) 4.2.punktu,

**balsojot: PAR –** 17 balsis (E.Bartkevičs, A.Ceplītis, E.Dzelzītis, V.Gaile, E.Helmanis, R.Javoišs, S.Kirhnere, J.Laizāns, M.Legzdiņš, A.Mangulis, Dz.Mozule, V.Pūķe, M.Siliņš, L.Strelkova, D.Širovs, I.Tamane, I.Vecziediņa), **PRET** – nav, **ATTURAS** – nav,

Ogres novada dome **NOLEMJ:**

1. **Piešķirt 50% atlaidi** peldēšanas klubam “Ogre”, reģistrācijas Nr.40008218816, peldēšanas treniņnodarbībām pašvaldības aģentūras „Dziednīca” peldbaseinā.
2. **Uzdot** pašvaldības aģentūras „Dziednīca” direktoram Jānim Meijeram noslēgt līgumu ar peldēšanas klubu „Ogre”, iestrādājot tajā lēmuma 1.punktā klubam piešķirtās atlaides izmantošanas kārtību pēc aģentūras „Dziednīca” apstiprinātā cenrāža organizācijām.
3. **Kontroli** par lēmuma izpildi uzdot izpilddirektora vietniekam **Pēterim Špakovskim**.